Hei, nyt sitten jatketaan näitä puheita -
meidän vanhasta sohvasta siitä eteenpäin, mihin asti olen päässyt.
Nyt haluan puhua sinulle Pyhästä Hengestä.
Puhun oman ymmärrykseni mukaan.
Minä en ole koskaan opiskellut teologiaa, enkä mitään sellaista.
Raamatusta ja elämästä olen ymmärtänyt sen, -
minkä olen ymmärtänyt.
Mielestäni puhun niin kuin ymmärrän, ja se on oikein.
Mutta saat olla eri mieltä.
Minä aloitan tästä minun mekostani.
Katsohan, eikö olekin nätti.
Tässä on kaikenlaisia lintuja koko mekko täynnä.
En tiedä yhtään, mitä lintuja nämä ovat, mutta kun näin tämän,-
minulle ne olivat Pyhän Hengen kyyhkysiä, -
ja minä rakastan tätä mekkoa, koska Pyhä Henki ympäröi minua.
Haluaisin aina pitää tätä mekkoa päälläni, -
koska silloin näen itse, -
että olen Pyhän Hengen voiman ja hoidon alla.
Siihen minä kutsun sinuakin.
Ei sen tarvitse näkyä ulospäin vaatteissa tai muussa sellaisessa.
Jotenkin minä nautin näistä kyyhkysistä ihan valtavan paljon.
Minusta tuntuu ja olen ajatellut monta kertaa, -
että meille uskoville Pyhän Hengen työ ja täyteys, -
ne eivät ole aina ihan selviä asioita.
Nyt puhun sen mukaan, miten Jumala on opettanut minulle Raamatusta.
Silloin, kun sinä otat Jeesuksen vastaan, -
niin silloin Pyhä Henki tulee sinun sisällesi -
ja tulee sinuun kokonaisena, ihan kokonaisena, -
eikä vuosien kuluessa pala palalta.
Koko Pyhä Henki tulee sinun sisällesi.
Kun sitten elät uskovana -
ja annat Herralle vapaat kädet, -
niin Pyhä Henki pystyy tekemään sinussa sitä muuttavaa työtään -
sillä lailla, että se yhä enemmän valloittaa sinussa alaa.
Se tarkoittaa sitä, -
kun Raamatussa sanotaan, että minun tulee vähentyä -
ja Herran kasvaa.
Olen varmaan kertonutkin, -
uutena uskovaisena olin Jukajärven naistenpäivillä kerran puhumassa.
Eräs vanha mummo tuli luokseni sielunhoitoon ja sanoi, -
että, hän on tehnyt hirveän synnin, ajatteli pahaa naapurin emännästä.
Tuntui, että sieluun sattui, -
kun minulla oli hirveän paljon niitä näkyviä syntejä, tosi paljon.
Ja hän murehti ajatuksestaan, -
että on ajatellut pahaa naapurin emännästä.
Ajattelin, että kun minäkin joskus pääsisin tuohon pisteeseen, -
että tajuaisin tällaisen asian.
Olen huomannut nyt, että minulle on käynyt samalla lailla.
Jos ajattelen jostain ihmisestä pahaa, -
niin minulle tulee heti paha omatunto, -
ja minun on pakko heti selvittää se asia Herran kanssa.
Ja silloin tulee aina se olo, -
että haluan rakastaa ja siunata sitä ihmistä, -
ihan niin kuin Raamatussa neuvotaan.
En halua olla katkera enkä vihainen, en halua lyödä, -
vaan haluan rakastaa sen ihmisen Jeesukselle.
Ihan niin kuin ollaan uskossa, -
niin ei meillä aina kaikki mene toisen uskovan kanssa -
ihan juuri niin kuin voisi mennä.
On riitoja ja erimielisyyttä ja ajatellaan eri tavalla.
Mutta se tärkein ja suurin on, että meillä on täsmälleen sama Jeesus.
On vain yksi Jeesus, joka on sovittanut koko maailman synnit.
Minä katson täältä Raamatusta yhden kohdan.
Ennen kuin Jeesus meni ristille ja taivaaseen, -
Hän puhui opetuslapsilleen.
Hän sanoo tässä Johanneksen luvussa 16, Joh. 16:7―11, 13―14: -
"Kuitenkin minä sanon teille totuuden: teille on hyväksi -
että minä menen pois. Sillä ellen minä mene pois, -
ei Puolustaja tule teidän tykönne, -
mutta jos minä menen, niin minä hänet teille lähetän.
Ja kun hän tulee, niin hän näyttää maailmalle todeksi -
synnin ja vanhurskauden ja tuomion: -
synnin, koska he eivät usko minuun; -
vanhurskauden, koska minä menen Isän tykö, ettekä te enää minua näe; -
ja tuomion, koska tämän maailman ruhtinas on tuomittu.
Mutta kun hän tulee, totuuden Henki, -
johdattaa hän teidät kaikkeen totuuteen.
Sillä se, mitä hän puhuu, ei ole hänestä itsestään; -
vaan minkä hän kuulee, sen hän puhuu, -
ja tulevaiset hän teille julistaa.
Hän on minut kirkastava, -
sillä hän ottaa minun omastani ja julistaa teille."
Kun tässä sanotaan, että Hän näyttää maailmalle todeksi synnin, -
niin uudessa käännöksessä sanotaan, -
että Hän näyttää, että maailma on väärässä.
Me ihmiset luulemme, että vain tietyt asiat, -
kuten huoraaminen, ryyppääminen ja varastaminen ovat syntiä.
Muista ei ole paljon väliä, ei niitä kukaan huomaa, -
ei huomaa edes itsekään.
Kun Jeesus lähtee taivaaseen, -
Hän lähettää Pyhän Henkensä opetuslasten luokse.
Sama Pyhä Henki on yhä täällä, -
ja sen takia minullakin on näitä lintuja paljon tässä paidassa, -
niin se on nyt meillä tällaista Pyhän Hengen aikaa.
Pyhä Henki on kaikkialla, missä Jumala on saanut sijaa.
Mitä tämä tarkoittaa, mitä tässä sanotaan, -
kun Hän on Puolustaja Jumalan edessä meidänkin takia?
Hän puolustaa meitä, -
Hän näyttää maailmalle todeksi synnin.
Maailma on väärässä luullessaan, että synti on tiettyjä tekoja, -
mutta ei tajua, että se, mikä minun lihassani asuu, -
on synnistä siinnyt ja syntynyt.
Kaikki ihmiset sen jälkeen kun Aatami ja Eeva lankesivat syntiin.
Jumala loi heidät, siinä ei ollut syntiä.
Sen jälkeen synti tuli maailmaan.
Me olemme kaikki sen synnin alaisuudessa.
Mikä se synti on tässä, -
jota ei voi olla eikä saa olla uskovalla ihmisellä?
Se on synti, "koska he eivät usko minuun", -
koska "minä menen Isän tykö".
Synti on se, että me emme usko Jeesukseen.
Se on ainut synti, joka kadottaa meidät.
Ainut, ajattele, koska taivas on valmistettu kaikkia varten.
Jeesus on kuollut meidän kaikkien takia.
Jeesus haluaa viedä meidät ihan kaikki iankaikkiseen elämään.
Sen takia se on se synti, -
jos me hylkäämme uudelleen ja uudelleen -
Jeesuksen rakkauden omalla kohdallamme.
Jos Hän ei saa tulla minun elämääni Herrakseni ja Vapahtajakseni, -
niin silloin ei ole hyvä.
Toinen asia, missä maailma on väärässä, on se, -
että Hän näyttää todeksi "vanhurskauden, -
koska minä menen Isän tykö, ettekä tee enää minua näe."
Jeesus on mennyt sinne ylös taivaaseen ja istuu siellä.
Heräsi siis kuolleista, Jumala herätti Hänet.
Ja Hän ilmestyi opetuslapsilleen -
ja monille ihmisille muuten, ennen kuin nousi taivaaseen.
Siinä on tämä toinen vanhurskauden asia.
Meille ei kelpaa mikään muu, tai Jumalalle ei kelpaa, -
kun se vanhurskauden valkea vaate.
Se, että Jeesus on puhdistanut kaikesta synnistä verellään.
Minä kuolin siinä ristillä, kun Jeesus oli siinä, -
ja huusi, että se on täytetty.
Silloin kaikki täytettiin joka ainoan ihmisen edestä.
Velat on maksettu.
Ei tarvitse muuta kuin ottaa vastaan Jeesus ja Hänen puhtautensa.
Minulle on hyvin rakas kohta psalmeissa sellainen sana -
kuin Ps. 34:6: "Jotka Herraan katsovat, ne säteilevät iloa, -
heidän kasvonsa eivät häpeästä punastu."
Että on niin kuin läpinäkyvä siinä Jumalan edessä.
Olin muuten sädehoidossa vasta, ja sen takia säteilen valtavasti.
Se on ihan koneiden aikaan saamaa, -
mutta kuitenkin oikeasti Jumala -
läpivalaisee meidät koko ajan.
Hän näkee joka ainoan ajatuksen, -
ja suurimmankin synnin, ja rakastaa.
Ja haluaa, että minä tuon ne Jeesukselle, -
että minulla on se lahjavanhurskaus.
Ei sitä, että itse yrittäisin tehdä itsestäni -
oikeasti sellaisen oikean vanhurskaan.
Siihen ei kukaan pysty, ei ole pystynyt koskaan muut kuin Jeesus.
Sen jälkeen tässä lukee: "ja maailma on väärässä siinä, -
Jumala näyttää tuomion, koska tämän maailman ruhtinas on tuomittu."
Ei Jumala halua tuomita ainoatakaan ihmistä, -
vaan Jumala haluaa, että joka ainut pääsisi perille taivaaseen.
Sinun velat on maksettu, -
sinun synnit on sovitettu viimeistä piirtoa myöten.
Sen takia se tuomio ei tarkoita teitä, -
vaan saatanaa ja saatanan enkeleitä, -
ei ihmisiä.
Mutta, jos me tietoisesti uudelleen ja uudelleen hylätään pelastus, -
ei Jumala pakota meitä taivaaseen.
Mutta Hän haluaa, että joka ainut sinne tulisi Jeesuksen kautta, -
koska muuta tietä meille ei ole annettu.
No niin, sitten jatkan siitä, -
mitä ajattelin tuossa, -
kun Jeesus puhuu opetuslapsilleen -
sen jälkeen, kun on noussut kuolleista.
Minä tahdon sanoa yhden lauseen vielä, -
kun tuntuu, että tekee mieli sanoa se.
Kun Jeesus vietiin sinne hautaan, iso kivi vieritettiin siihen eteen, -
että kukaan ei pääse ottamaan Jeesusta sieltä pois, -
ja vartijat laitettiin vielä vahtiin, ettei kukaan varasta sitä.
Ja aamulla Maria meni haudalle ja katsoi.
Joh. 20:11―13: "Mutta Maria seisoi haudan edessä ulkopuolella ja itki.
Kun hän itki, kurkisti hän hautaan -
ja näki kaksi enkeliä valkeissa vaatteissa istuvan -
toisen pääpuolessa ja toisen jalkapuolessa, -
siinä, missä Jeesuksen ruumis oli maannut.
Nämä sanoivat hänelle: 'Vaimo, mitä itket?'
Hän sanoi heille: 'Ovat ottaneet pois minun Herrani, -
enkä tiedä, mihin ovat hänet panneet."'
Tiedätkö, että tämä päivä on sellainen tässä maailmassa, -
jossa tuntuu, että me kaikki saisimme itkeä samaa asiaa.
"Ovat ottaneet pois minun Herrani, -
enkä tiedä, mihin he ovat Hänet panneet."
Kun ei saa enää mennä kouluihin puhumaan Jeesuksesta.
Ei uskonto ole sellaista, että puhutaan Jeesuksesta, -
eikä mikään ole niin kuin ennen, -
vaan elämässä pitää saada enemmän rahaa ja omaisuutta.
Pitäisi saada risteilijöitä, hienoja autoja, kaikkea tällaista, -
mutta Jeesuksesta ei enää puhuta.
Ovat ottaneet pois minun Herrani, -
enkä tiedä, mihin ovat Hänet panneet.
Korona on yksi merkki siitä, ettei näy Jeesusta.
Toisaalta se on sen merkki, että ihmisille tulee hätä, -
kun ei näy Jeesusta.
Tietää, että voi kuolla koska tahansa, -
eikä tiedä, minne joutuu.
Joh. 20:14: "Tämän sanottuaan hän kääntyi taakseen, -
ja näki Jeesuksen siinä seisovan, eikä tiennyt, että se oli Jeesus."
Hän itki niin paljon, että kyynel peitti, eikä hän nähnyt Jeesusta.
Joh.20:15―16:"Jeesus sanoi hänelle: 'Vaimo, mitä itket? Ketä etsit?'
Tämä luuli häntä puutarhuriksi ja sanoi hänelle: -
'Herra, jos sinä olet kantanut hänet pois, sano minulle, -
mihin olet hänet pannut, niin minä otan hänet.'
Jeesus sanoi hänelle: 'Maria!' Tämä kääntyi ja sanoi hänelle: -
hebreankielellä 'Rabbuuni!' Se on: opettaja."
Me emme välttämättä tajua sitä, että Jeesus on meidän lähellä, -
ennen kuin me kuulemme, että Hän kutsuu meitä nimeltä, -
Maria, Antti, Elina -
ja sinä.
Jeesus kutsuu sinua nimeltä.
Jeesus tulee niin lähelle sinua, -
rakastamaan sinua ja hoitamaan sinua.
Tuntuu, että sen jälkeen kaikki on hyvin, -
iankaikkisesta iankaikkiseen.
Jatkan tästä vielä, minä puhun Pyhästä Hengestä, jos muistat vielä.
Minä näköjään rönsyilen, -
niin sitten kun Jeesus oli noussut kuolleista -
ja opetuslapset olivat jossakin huoneessa piilossa, -
että heitä ei ainakaan vangittaisi.
Yhtäkkiä Jeesus oli siellä huoneessa ja sanoi -
näyttäen heille kätensä ja jalkansa, jossa on haavat: -
Joh. 20:21―23 "Niin Jeesus sanoi heille jälleen 'Rauha teille!
Niin kuin Isä on lähettänyt minut, niin lähetän minäkin teidät.'
Ja tämän sanottuaan hän puhalsi heidän päällensä ja sanoi heille: -
'Ottakaa Pyhä Henki.
Joiden synnit te anteeksi annatte, niille ne ovat anteeksi annetut; -
joiden synnit te pidätätte, niille ne ovat pidätetyt."'
Silloin olivat tavallaan ne ensimmäiset ihmiset, -
kun Pyhä Henki tuli heihin niin, -
he olivat siinä, nämä opetuslapset.
Paljon mietin tätä Sanaa, -
ajattele, mikä oikeus ja vastuu on annettu meille uskoville, -
jotka haluamme olla tekemässä Herran työtä omalla paikallamme.
Meillä on oikeus julistaa Jeesuksen nimessä synnit anteeksi.
Ja kun ne on kerran anteeksi annettu, ne on anteeksi annettu.
Niitä samoja syntejä sinun ei enää ikinä tarvitse pyytää anteeksi.
Kyllä Herra uskoo yhdellä kerralla.
Uusia syntejä kyllä tulee ajan myötä, niitä sitten tunnusta, -
mutta ei sellaisia, josta olet jo saanut synninpäästön.
Tämä kohta: "joiden synnit te pidätätte, -
niille ne ovat pidätetyt." Se on minusta äärettömän vaikea kohta.
Onneksi on harvoin sattunut sellaista.
Kerran kauan sitten, kun olin töissä yhdellä paikkakunnalla, -
tuli sielunhoitoon yksi nainen.
Tunsin selvästi, että nyt ei kaikki ole niin kuin pitäisi, -
että siinä on joku riivaajahenki. Minua rupeaa kuvottamaan silloin.
Hän oli nuorehko, ja yritin varovasti selvittää tätä asiaa, -
että hän ei pelästyisi, ja sitten hän sanoi, -
"Joo, kyllä minä tiedän, minusta on monta kertaa ajettu riivaajia pois."
Minä ihan hätkähdin miten on.
Minä Jeesuksen nimessä käskin riivaajaa väistymään, se väistyi.
Annoin oman puhelinnumeroni.
Hän soitti seuraavana lauantaina ja taas hän oli samassa liemessä.
Minä ajoin sen pois -
Jeesuksen siunauksella ja anteeksiantamisen julistamisella.
Seuraavana lauantaina sama juttu. Kun hän soitti seuraavan kerran, -
niin minä sanoin, että sinä haluat vain hetken helpotusta.
Sinulla ei ole meininkiäkään päästä tästä synnistä irti.
Enää minä en julista sinulle synninpäästöä.
Olen tavannut hänet vuosien aikana joskus myöhemmin, -
eikä minua huoleta ollenkaan hänen lähellään.
On hyvä olla, ja hymyillään ja halataan.
Ja sitä myöten mitä enemmän -
Pyhä Henki saa minua valtaansa, -
niin oikeasti tapahtuu se, -
että minä vähenen ja Kristus minussa kasvaa.
Minä en korota itseäni vaan Jeesusta.
Jos ei kuule minusta ole mihinkään, en minä osaisi tehdä puheita.
Olen hatarapäinen ja huonomuistinen, -
ja sen lisäksi se muisti on vielä lyhyt.
Tässä hommassa se näkyy toimivan oikein hyvin, -
kun minä vain puhelen sellaisia asioita, mitä Herra antaa mieleen.
Sen takia ota Pyhä Henki, ota.
Se kuuluu sinulle.
Anna Hänelle täydet valtuudet itsessäsi hoitaa sinua, -
parantaa ja eheyttää sinua.
Lähde palvelemaan Herraa ilolla.
Jumala sinua siunatkoon. Hei, hei.
Tekstitys: Satu Patovaara